Čereniansky potok

Čereniansky potok je vodný tok v pohorí Vtáčnik a v Hornonitrianskej kotline na území okresu Prievidza. Je to ľavostranný prítok rieky Nitra s dĺžkou približne 8 km a je tokom IV. rádu. Na hornom toku preteká Chránenou krajinnou oblasťou Ponitrie.

 Priebeh toku 
Potok pramení v západnej časti pohoria Vtáčnik, v geomorfologickom podcelku Vysoký Vtáčnik, na severozápadných svahoch vrchu Žarnov (), v nadmorskej výške približne  Od prameňa v lesnom poraste pod Rakytskou skalou () tečie západným smerom. Preteká lokalitou Rakytie, kde sa spolu s dolinou stáča severozápadným smerom popod Skalky. Pod Prievalinami sa opäť stáča na západ a onedlho opúšťa Chránenú krajinnú oblasť Ponitrie aj pohorie Vtáčnik. V blízkosti Ľubianky priberá ľavostranný prítok, točí sa na sever a pokračuje Hornonitrianskou kotlinou a jej podcelkom Oslianska kotlina. Tečie podhorskými lúkami lokalitou Volfove štále a v oblasti Orieškové priberá dva významné pravostranné prítoky z Fančovej. Opäť mení smer na severozápad a pokračuje k Čereňanom, na okraji ktorých priberá malý pravostranný a onedlho významný ľavostranný prítok. V centre obce križuje cestu I/64 a následne priberá pravostranný Mlynský potok. Opúšťa intravilán a pokračuje poľnohospodárskou krajinou, lemovaný pobrežným porastom. Križuje železničnú trať Nové Zámky – Prievidza a v lokalite Lužné sa v nadmorskej výške približne  vlieva ľavostranne do rieky Nitra. Potok patrí do širšieho povodia rieky Váh. 

Potok pramení a v hornej časti preteká katastrálnym územím obce Oslany, následne preteká územím Čerenian v okrese Prievidza v Trenčianskom kraji.

 Referencie 

 Pozri aj 
 Zoznam vodných tokov v povodí Nitry
 Chránená krajinná oblasť Ponitrie
 Vtáčnik, Vysoký Vtáčnik
 Hornonitrianska kotlina, Oslianska kotlina

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky vo Vtáčniku
Kategória:Vodné toky v Hornonitrianskej kotline
Kategória:Povodie Nitry
Kategória:Vodné toky v okrese Prievidza
Kategória:Čereňany
Kategória:Oslany